Jeg + to børn tilbragte en ualmindelig fin uge i begyndelsen af april i Katerinas studio, der ligger i den gamle bydel med havnen lige rundt om hjørnet. Zampeliou er en smuk gade (og så smal, at der ikke er biler i nabolaget). Der ligger en lille kaffebar nedenfor lejligheden, hvor vi hentede brød-ringe og friskpresset appelsinjuice. Lejligheden svarer godt til billederne: ren og nyrenoveret med velfungerende badeværelse og tekøkken. Katerina arrangerede afhentning i lufthavnen og sørgede i øvrigt for fin basisforsyning af kaffe, honning, shampoo, håndklæder, osv. og for rengøring midtvejs i opholdet. Lejligheden er bedst gearet til to personer, men vi tre befandt os fint i en uge. Katerina er sød og hjælpsom og kender byen rigtig godt.